Žiadny náznak ruského protiútoku na Mesiaci, pane.
Dvojčlenné tímy miesto nepretržite strážia.
Aktivita Sovietov na Hviezde pokračuje normálne.
Ani na zemskom orbite sa nezvýšila vojenská aktivita.
Tak by som povedal, že operácia bola úspešná.
Áno, pane. Vyzerá to tak.
Odovzdajte všetkým v NASA moje osobné poďakovanie za skvelú prácu.
Ďakujeme, pane. Odovzdám.
Pán prezident, smiem?
Ešte tu máme otázku o misii Apollo-Sojuz.
Čo si myslíte, Ellen? Máme s misiou pokračovať alebo ju zrušiť?
Po zostrelení KAL 7 máme lepší morálny obraz.
Udržme si ho.
Pred celým svetom sme vystreli ruku na znak priateľstva.
Ak ju Andropov nechce prijať, nech tak urobí.
Nech všetci vidia, kto pracuje za vojnu a kto za mier.
Cítim to úplne rovnako.
- Pokračujte podľa plánu. - Áno.
A cením si, ako ste zvládli celú situáciu
za extrémne náročných podmienok.
Ďakujem, pane. To je milé.
Chcel by som vás oficiálne nominovať senátu
ako novú stálu riaditeľku NASA.
Pane, to je veľká česť.
Neviem, čo povedať.
Krajina vás potrebuje, Ellen.
Ale neunáhlite sa a porozmýšľajte o tom.
Ďakujem vám všetkým.
Takže...
Páni.
Gratulujem.
Ten si vie vybrať.
Ďakujem, asi.
Čo, čakáš na vyššiu pozíciu, ako je Margo?
Len by som si to rada premyslela, to je všetko.
Čo si chceš premyslieť?
Je to náš lístok na Mars.
Keď budeš v kabinete, zase to bude priorita.
Bola to priorita aj pre Toma. A nič sa nezmenilo.
Si astronautka. Máš iný vplyv.
Má pravdu. Prezident astronautov miluje.
A ty nie si akýkoľvek astronaut. Si žena, čo chytila nádrž.
Vo vesmírnej politike na teba dá viac ako na iných.
Možno.
Porozmýšľam o tom.
Generál?
Ďakujem.
Sovieti odložili štart Burana.
Asi ho opravujú.
Dnes ráno ho vrátili do budovy na údržbu.
Hovoril som. Majú tam bystrých ľudí.
Asi na ten problém s tesnením prišli sami.
Asi áno.
Emma, kontaktujte Sergeja Nikulova.
Nech s tímom čo najrýchlejšie príde, aby sme dokončili prípravy.
Áno, madam. A len pripomínam,
Columbia je na ploche, štart naplánovaný na 14.30.
- Columbia? - Gordov let.
Musí byť celý bez seba.
Hlavne nech je triezvy.
KENNEDYHO VESMÍRNE STREDISKO, FLORIDA
MS-2. Kruh na pravom zápästí. Zapnuté a zamknuté.
Rozumiem. MS-2. Pravé zápästie hotové.
Aké to je?
Sedí dobre.
Pilot, kruh na ľavom zápästí. Zapnuté a zamknuté.
Rozumiem. Pilot, ľavé zápästie...
- Odtiaľto to prevezmem ja. - Dobre.
Nech sa páči.
Ježiš, Ed.
Nemáš nič lepšie na práci,
než prísť až na Floridu a pokaziť mi štart?
Chcem sa pozrieť na tieto rakety,
kým z nich Pathfinder neurobí zastarané vraky.
To ťažko.
Pathfinder je oproti môjmu tátošovi ako čivava.
Dobre, len počúvaj veľké decká vpredu,
ničoho sa nechytaj a bude to v poriadku.
Som na teba hrdý.
Ďakujem.
Bez teba by som to nedokázal.
Pripravený?
Šťastnú cestu.
Máme 30 sekúnd
a sme pripravení na štart.
Hydraulické pohonné jednotky spustené.
T mínus 20 sekúnd...
18, 17,
16, 15, 14,
13, 12, desať...
Pripravení na štart hlavného motora.
Štart lode Columbia a astronauta Gordona Stevensa do vesmíru
po desaťročnej prestávke.
Som späť, zlato.
Som späť.
NA TEBA
PRE CELÉ ĽUDSTVO
Môžete sa oprieť.
Máte takzvaný normotenzný glaukóm.
Je to vzácna choroba. Nikto nevie, čo presne ju spôsobuje.
Znamená to, že vnútroočný tlak je normálny,
ale zrakový nerv je poškodený.
Problémom môže byť množstvo krvi,
ktoré prichádza do zrakového nervu
alebo môžete mať citlivý zrakový nerv.
Alebo môže ísť o iné ochorenia, ktoré poškodili krvný obeh.
Napríklad radiácia?
Je to možné. Neviem o štúdiách, ktoré by túto príčinu skúmali.
Boli ste vystavená vyššiemu množstvu radiácie počas pobytu na Mesiaci?
Len toľko, koľko viete.
Chápem.
A predpokladám, že letový lekár NASA vás nevyšetril.
Poviete mi o liečbe?
Liečba na spomalenie straty zraku
je vo forme kvapiek na predpis,
spolu s orálnymi liekmi a možno operácia.
- Operácia? - Možno.
Ale opakujem, hovoríme o spomalení straty zraku,
nie o zastavení a určite nie o zvrátení.
Prepáčte, ale chcete tým povedať, že mi rozrežete oči,
ale nič to nevyrieši?
Nechcem nič rozrezávať, ale je tu tá možnosť.
Ale nie, nevyrieši to.
Je mi to ľúto. Zelený zákal sa nedá liečiť.
Môžete si vyžiadať druhý názor,
ale som si celkom istá, že budete odteraz zažívať postupnú stratu zraku.
A nakoniec trvalú slepotu.
Ďakujem, doktorka.
Letoví lekári sú dosť dobrí, všimnú si to.
Operácie Ellington. NASA 9-6-4.
Rozumiem, Molly. Vydrž.
Žiadam o použitie W-147-C.
NASA 9-6-4, operácie Ellington.
Máš to, Molly. Použitie W-147-C povolené.
No tak, ukáž sa.
Ešte viac. Ešte!
No tak.
Poď.
Do riti. Poď.
Kurva!
No tak! Poď!
NASA 9-6-4. Operácie Ellington.
Všetko v pohode, Molly? Tvoja výška klesla o päť kilometrov.
Rozumiem, Ellington. Všetko v pohode.
Všetko je v poriadku.
Prezident sa rozhodol ozbrojiť Pathfinder,
aby Sovietom ukázal, že toto nie je len taká hra niečo za niečo.
Budeme v riadiacej pozícii.
Nainštalujeme štyri rakety Phoenix do nákladného priestoru na Pathfinderi.
Vesmírna verzia rakety AIM-54C
sa už niekoľko rokov vyvíja vo Vandenbergu.
Bola navrhnutá pre ministerstvo obrany, ale je kompatibilná s loďou Pathfinder.
Rozhodlo sa, že pôjde o spoločnú misiu
medzi NASA a ministerstvom obrany.
Letové operácie budú pod riadením strediska,
ale operácie týkajúce sa rakiet budú z ministerstva obrany.
Rakety budeme vypúšťať na tejto misii?
Budete mať výcvik, kde vám systém ukážu.
Vaším cieľom budú drony v nízkej obežnej dráhe Zeme
s radarovou signatúrou simulujúcou ruský satelit.
Koľko rakiet vypustíme počas cvičenia?
- Takže sme vojnová loď? - Nie. Pathfinder nie je vojnová loď.
Ale budeme mať kopu rakiet a budeme strieľať.
Hlavný účel zbraní na Pathfinderi je sebaobrana.
Hlavný, ale nie výhradný.
Teoreticky by rovnaké rakety mohli byť použité na útok.
Mám pravdu?
To nie je súčasťou plánu misie.
Tento let otestuje celý systém Pathfindera,
takže je vhodné, že sa otestuje tento najnovší...
komponent.
Ale je to len test.
Phoenix naviguje radar.
Má operačný rádius 100 námorných míľ
a používa odpaľovanie po dosiahnutí vzdialenosti.
Keď bude v nákladnom...
odchýlka bude 882 529 pascalov.
- Si v poriadku? - Áno.
Čo sa deje?
Prezident mi ponúkol pozíciu riaditeľky NASA.
- Veď to už robíš, nie? - Nastálo.
No teda.
To je úžasné, Ellen.
Gratulujem. To je naozaj...
Šialené, ja viem.
Ale aj tak to neprijmem.
Si si istá?
Jasné. Čakám na vhodnú príležitosť povedať mu to.
Deje sa toho teraz veľmi veľa.
Áno, ale... toto je ohromné.
Veď by si mohla... byť súčasťou Reaganovho kabinetu.
- Akoby si chcela, aby som to vzala. - Nie, len...
Presne toto si chcela, nie?
Riadila by si NASA. Konečne by si mohla ísť na Mars...
Počuj.
Chcem teba.
Áno?
Áno.
VITAJ SPÄŤ, GORDO
Bože, musí sa ti to tu zdať obrovské oproti minulému razu.
Áno, nemali sme tu veľa miesta na prechádzanie.
Ja viem. Šialené.
Keď si len pomyslím, čo ste tu robili.
A teraz je z toho kuchynka.
Áno. To som vedel.
Tu si mal vtedy posteľ, však?
Asi áno.
Tak kde budem spať teraz?
Nechápem, ako ste to zvládali.
Celý čas v jednej miestnosti, ja som by som sa asi zbláznil.
Nick.
Moja posteľ.
Áno, prepáč...
Máš super flek tu v spacom priestore A.
Ďaleko od cirkulačného čerpadla.
Púšťa sa každú pol hodinu.
Kým si na to človek zvykne, lezie to na nervy.
Ja spím ako zarezaný, takže v pohode.
Tak to máš šťastie, lebo tuto Vance chrápe ako medveď.
Chrápe celú noc.
Je v pohode. Aj keď je to vojak.
Trochu podráždený. Ale spí tu.
A oproti nemu
sa delí o posteľ tvoja ex.
Prepáč. Priestor B a C je plný. Nie je tu veľa miesta.
- Dúfam, že to je ok. - Jasné, v pohode.
Kde ozaj je?
Je vonku s vojakmi.
Celý týždeň majú aktivity mimo vozidla pri reaktore.
Má to niečo spoločné s nákladom Sea Dragon.
Ale nič o tom nehovoria.
Prísne tajné.
S vojakmi? Tracy?
Malo to byť dočasné,
kým sa jeden z nich naučí operovať modul.
Hovorí sa však, že mu to nejde.
Áno, lunárny modul je mrcha.
Preboha, áno. Ty si letel s pôvodným modelom.
Bohužiaľ, z toho je už vrak.
Používame ho na náhradné diely.
Ale ostatné dva ešte letia.
Ale pre vek už nie sú to, čo bývali.
Veď to my všetci, nie? To nič.
Trace určite toho mariňáka rýchlo vyučí.
Áno. Áno, možno. Asi.
No dobre, nechám ťa, aby si sa zabýval.
Dobre.
Vitajte doma, pane.
Pozri, tri tímy
pracujú na rozdielnych komponentoch, ktoré budú nakoniec fungovať spolu.
Mechanika, avionika, podpora života.
Ale diskusia medzi tímami nastane,
až keď každý tím dokončí svoj prvotný návrh.
Štandardná procedúra.
Áno, viem, už si to hovoril.
Ale ak by spolupracovali od začiatku...
Nie.
Som inžinierka a pozerám sa na zlý dizajn.
Bože, to je dobré.
S týmto zlým dizajnom sme doleteli na Mesiac,
kým si bola ešte v plienkach.
Ty si mal mať plienky cez misiu Gemini.
- Vypadni. - S radosťou.
Ciky.
Prepáčte, ja...
Pardon.
Vitajte v Little Saigon. Koľkí ste?
Len ja.
- Niečo na pitie? - Kolu.
Čo si dáte?
Ešte neviem.
Neochutnala som veľa vietnamského jedla.
Adoptovaná?
Áno.
- Chutí vám čínske jedlo? - Veľmi.
Toto je podobné.
Začala by som s jarnými rolkami. A potom pho alebo banh mi.
Hovädzia polievka alebo bravčový sendvič.
Sendvič je fajn, ale pho je otcova špecialita.
- Váš otec je kuchár? - Áno.
Tak skúsim to „fo“.
- Pho. - Pho.
Hovorila som. Rodinný recept.
Bolo to výborné.
Sadnete si?
Otec sa naučil variť vo Vietname?
Áno, od mamy, mojej babičky.
- Žije ešte? - Kto vie?
Keď otec odišiel, prerušil všetky kontakty.
O svojej rodine doma veľmi nehovorí.
A čo vaša mama?
Je tu. Nie dnes, ale žije.
Ale nie je z Vietnamu. Spoznali sa, keď sem prišiel.
Takže ste sa narodili tu?
Áno, som rodené 100 % americké dievča.
Nech sa páči.
- Nech sa páči. - Ďakujem.
- Páči sa, výdavok. - To je dobré.
Ďakujem. Nabudúce skúste ryžu s bravčovým.
Predpokladám, že sa vrátite
a s kamarátmi tu utratíte veľa peňazí.
Áno, určite nad tým porozmýšľam. Ďakujem.
Získal som cieľ.
Potvrdené. Radar ukazuje dva aktívne ciele.
Prvý má dosah 31 kilometrov.
Relatívna rýchlosť k lietadlu je 1,2 metre za sekundu.
V rámci parametrov zacieľovania.
Systém zbraní na cieľ jeden.
Systém uzamknutý. Cieľ jeden.
Potvrdené. Druhý cieľ v dosahu 45 kilometrov.
Rýchlosti Y a Z v rámci hranice zacielenia.
Cieľ bude čoskoro mimo dosah.
Prepíname k druhému cieľu.
Systém nastavený. Cieľ dva.
Potvrdenie. Pripravení strieľať.
Strieľaj.
Fox tri.
Dobrá strela na prvý cieľ.
- Páľ. - Fox tri.
Dobrá strela na oboch. Cieľ manévruje, systém zamierený.
Prvý cieľ zničený. Druhá raketa sa približuje.
Druhý cieľ zničený.
Potvrdené. Žiadne aktívne ciele.
Všetci sú mŕtvi.
Koniec.
Zaistite kabínu a pripravte sa na hlásenie.
- Dobrá práca. - Ďakujeme, šéfe.
Áno, ďakujeme.
Potrebujem na vzduch.
Nie je to zlé.
Vôbec to nie je zlé.
- Bú! - Ježiš!
Do riti.
Ublížil si si?
Nie.
- Nie. - Mal si sa vidieť.
Áno, riadne si ma dostala.
Takže si tu.
Som tu.
Aké to je? Je to iné?
- Úplne iné. - Áno?
Áno, iné v každom...
Ahoj, Vance. Poznáš môjho ex-manžela, Gorda?
Gordo, Vance Paulson.
Je jedným z mariňákov, ktorí nás tu chránia proti červenému zlu.
Ahoj. Teší ma.
Podobne.
- Ty si námorník? - Presne tak.
Neboj, nepoužijem to proti tebe.
Táto tu mala byť vojačka.
Prestaň.
Vieš, ako letela, keď sme šli prekvapiť Rusov?
Pristáli sme až dole.
Ak by tam boli zajace, odstrihli by sme im uši.
Krása.
Ste slabosi. Chýbalo mi aspoň päť metrov.
Päť metrov? Asi ťažko.
Veď som mal na topánkach mesačný prach.
Topánkach?
Áno, stáli na vonkajších lištách.
Ako Tarzani.
Áno, spievali sme „Ride of the Valkyries“ z filmu Apokalypsa.
- To bola sranda. - Sranda.
Pri týchto parchantoch aj omladnem.
Som hladný ako vlk. Idem si niečo uchmatnúť.
Ja idem tiež. Ideš s nami?
Jedáleň bola pôvodná kolónia.
Áno, viem.
Nie som hladný. Ešte sa aklimatizujem.
Trochu si pospím a počkám na raňajky.
- Rada som ťa videla. - Aj ja teba.
...podľa správ došlo k výbuchu pri Fort Gulick,
kde sídli 10. pechota Spojených štátov
a jednotky špeciálnych síl v Paname.
Očití svedkovia hlásia veľkú dodávku, ktorá prerazila závory...
Prekliate zveri.
...a vrazila do kasární pred výbuchom...
Enchiladas sú hotové.
Super. Som hladná.
A dala by som si pivo.
...mimo oblasti prieplavu,
čo je podľa medzinárodného práva zvrchované americké územie.
Rutinné zásobovanie
mesačnej základe Jamestown
sa premenilo na ďalší front stupňujúcej sa vojny
medzi USA a Sovietskym zväzom.
Bože, prečo sa tak zakrádaš?
Stál som rovno tu.
Veľmi smiešne.
...podľa NASA išlo o rutinné zásobovanie,
ktoré bude prenášať jadrové...
- Pozerám to. - Nevidela si ma.
Jasné, že videla.
Nenapadlo ti, že možno myslím aj na iné veci?
Áno. Napadlo.
Napadlo mi to pred dvomi mesiacmi, keď si sa vrátila
a hodiny si ležala vo vani a čumela na stenu.
Povedal som si, že máš plnú hlavu iných vecí.
Povedal som si to vždy, keď si na mňa bezdôvodne kričala.
Vždy, keď si len ticho sedela
a nechcela sa o ničom rozprávať.
Ale už ťa nenechám na pokoji. Dobre? Nenechám.
Lebo niečo sa deje a chcem vedieť čo.
- Čo chceš, aby som ti povedala? - Pravdu.
Chcem, aby si mi povedala... pravdu.
Nech ide o čokoľvek, zvládneme to.
Neviem, či áno.
Išla som do tej solárnej búrky...
po Wubba.
Neostala som v lávovom tuneli.
Klamala som.
Na povrchu som bola hodinu.
Možno viac.
Ak by som to neurobila, zomrel by.
A preto...
Volá sa to normotenzný glaukóm.
NECH SA TO TEBE NESTANE
Trace.
Do riti. Gordo. Zalez.
Zalez. Buď ticho. A zatvor.
Kriste.
Čo to robíš?
Keď dofajčím, precyklujem vzduch a pôjde preč.
A keď na druhý deň
bude niečo cítiť, akože to bude jedlo.
To je geniálne.
- Koľko ich ešte máš? - Sedem.
Sedem, kým...
kým mi Jimmy nepošle ďalšie pri zásobovaní.
Jimmy? Jimmy ti na Mesiac posiela kontraband?
Vydlabe dieru do smradľavého syru a dá ich do plastovej tašky.
Vieš? Je to bystrý chalan.
Toto je až príliš bystré.
Áno, netuším, odkiaľ to má.
Podelíš sa?
Áno, prečo nie?
Vyzeráš dobre, Gordo.
Vyzeráš šťastne.
Ďakujem.
Áno.
Takéhoto som ťa dlho nevidela.
Zmenil som sa.
Áno? Ako?
Pokiaľ nechceš, aby to bola tvoja posledná ciga
na pol roka, radšej to vyklop.
Keď... keď som tu bol naposledy...
Šiblo mi.
Úplne mi šiblo.
Začal som vidieť veci a...
Dokonca som sa pokúsil dať si vonku dole prilbu.
Bože.
Dani si ruku zlomila naschvál, Trace,
aby ma Houston neposlal do cvokárne.
Je mi ľúto, že si si tým musel prejsť sám.
Kiežby si mi to povedal.
To si hovorím aj ja.
Toto miesto si vyžiada svoju daň.
Aj keď je tu kopa ľudí, môžeš sa cítiť...
osamelý a izolovaný.
Neviem si predstaviť, o koľko horšie to tu bolo predtým.
Premýšľal som nad tým desať rokov.
Nechápal som, čo sa vlastne stalo.
A jedného dňa
som... počúval som, áno, počúval,
ako sa s Jimmym rozprávaš o jeho šiestych narodeninách.
A hovorila si, že to bolo šťastné obdobie.
A zrazu som to všetko pochopil.
Čo sa tu stalo nemalo nič spoločné s vesmírom či klaustrofóbiou
alebo zbláznením sa.
Vedel som, že keď prídem domov, odsťahujem sa.
Bol to len začiatok konca.
A nemyslel som si, že to dám.
Nevedel som si predstaviť, že prídem o najdôležitejšiu vec na svete.
O teba.
A bola to moja chyba. Máš svoje chvíľky, ale...
Naser si.
To ja som zničil naše manželstvo.
Klamanie, podvádzanie, nebol som pri tebe, keď si ma potrebovala.
A aj keď som bol, tak som nebol.
Viem to.
A všetko sa to rozpadlo.
A počul som, ako s Jimmym hovoríš o tom šťastnom období a...
A hneď som vedel, že už nikdy nebudem mať šťastné obdobie,
kým nebudem opäť s tebou.
- Bože, Gordo. - Preto som tu.
Prišiel som ťa získať späť.
Oznámil som to aj Samovi.
- Čože si? - Priamo do očí.
Povedal som: „Získam Tracy späť, Sam.“
Bože, Gordo. A čo on na to?
- Povedal... - Preboha, Gordo...
Počkaj, počkaj. Povedal...
„Tracy je ako divoký kôň.
Nikto ju neskrotí.“
Áno.
To si myslíš?
Žiadny muž, žena ani zviera ťa nechytí.
Jedine, že by si chcela.
Chyť ma, ako to dokážeš.
Neviem, čo ste videli d-mail z NASA,
ale pýtajú sa na odhad nákladov Pathfindera.
Ak to pomôže, včera som urobila rýchlu analýzu.
Navrhujem červenú.
- Čože? - Červenú má rád.
Kto?
Pán Nikulov. Máte stretnutie.
Čo s tým má spoločné, čo má rád?
Asi nič.
Prinesiem vám tu rozpočtovú analýzu.
- Dobré ráno. - Dobré.
Pekná farba.
Táto?
Pozrel si si analýzu dokovacej záťaže?
Áno. Je to vyhovujúce.
Z Moskvy prišlo nové nariadenie.
Politbyro rozhodlo,
že symbolika prvého podania rúk je dôležitá
a malo by byť úplne...
ekvidištančné. To je to slovo.
V rovnakej vzdialenosti od oboch lodí.
Tak nebude žiadna strana hostiteľom ani hosťom, vieš?
Modul meria presne 3,15 metrov
takže stred je presne v 1,575 metra.
Áno. Tu... tu.
Ale to značí isté problémy.
Pozri.
ty budeš Američania.
Stred je presne tu.
Takže... poď.
Teoreticky, ak mi podáš ruku...
Takto... všetko sa zdá byť v poriadku.
Nie. Áno.
V poriadku.
Problém však je, že v tejto pozícii
blokujeme výhľad aj zo Sojuzu aj z Apolla.
Asi áno.
Kde bude kamera? Nikto to nebude vidieť.
Načo robiť symbol mieru, keď ho nikto neuvidí.
Dobre.
Nuž...
Ak by jedna strana mala byť hostiteľ...
Moskva by chcela, aby to bol Zväz.
A Washington by chcel, aby to bol Apollo.
Čo ak si... hodíme mincou?
To by bolo...
prijateľné.
- Máš nejakú? Prepáč. - Áno.
- Nemám vrecká. - Áno. Asi.
Dobre.
Rozhodni ty.
Orol.
- Prepáč... - Áno, počkaj.
- Asi je to... - Áno.
Dole.
Musíš... musíš sa uhnúť, nemôžem...
Moje nohavice sa zasekli.
Možno... ak sa dám...
Pani Madisonová...
Áno?
Pani Madisonová, je tu situácia, ktorú by ste mali vyriešiť.
S dovolením.
Bill Strausser podal výpoveď. A evidentne kvôli tebe.
Mne? Nič som neurobila.
Niečo si urobiť musela.
„Po rozhovore s pani Rosalesovou bolo zjavné,
že nemám úctu kolegov
a preto nemôžem na tejto pozícii pokračovať.“
- Čo do pekla si mu povedala? - Nič.
Čo si mu povedala?
Dobre, teda... Nazvala som ho...
Ciky.
Ten príbeh som ti nemala hovoriť.
Chcela som byť milá a podeliť sa s...
Vyšlo to zo mňa. Nevedela som, že skončí.
Nepremýšľala si.
Bill Strausser je cenný člen tohto tímu,
ktorý tejto agentúre venoval 20 rokov vernej služby
a nezaslúži si odísť, lebo nejaké blbé decko nebolo ticho
a ponížilo ho.
Presvedč ho, aby sa vrátil...
alebo si nájdi novú prácu.
- Prosím? - Veľa som pre teba riskovala.
- Dlhuješ mi aspoň... - Nič vám nedlhujem.
- Upokoj sa. - Nie, nehovorte mi to.
Už mi nikdy nič nehovorte.
Ak ma chcete vyhodiť, do toho.
Je mi to jedno.
Chápem.
Toto robíš vždy, však?
Čo? Že sa seba zastanem?
Preto ťa vyhodili z každej práce, ktorú si mala.
Keď sa niečo pokazí, utečieš.
Choďte do riti.
Tam máš očividne namierené ty.
Ak kašleš na túto prácu, nech sa páči.
Ale ak chceš byť vesmírna inžinierka, toto je koniec tvojej cesty.
Odpovede za 100 až 500 dolárov...
SVETOVÍ LÍDRI
Ahoj.
Môžem ísť ďalej a...
Počkaj, nie... Chcem sa porozprávať.
- Nechcem sa rozprávať. - Len pár minút. Päť minút.
Prosím, Bill. No tak.
No dobre. Tak poď.
Do pekla, zmeškal som to. Vedel som to.
To je pravý commlock zo seriálu Space: 1999?
Barbare Bainovej som robil prehliadku v stredisku
a poslala mi to ako poďakovanie.
To je rukavica Buzza Aldrina?
Nebudem ti robiť prehliadku. Čo chceš?
Som tu, lebo som ti chcela povedať...
že ma to mrzí.
Fajn. Dík, že si sa zastavila.
Takže, vrátiš sa do práce? Alebo...
Nie.
Prosím, Bill. No tak.
Len som povedala hlúpu vec a už ju nikdy nepoviem.
Myslíš, že to preto?
S tou príhodou žijem už 20 rokov.
Si v NASA len mesiac a už si ju počula.
Vieš vôbec, o čom misia Gemini bola?
Čo sa dialo, keď sa Bill pošťal?
- To je jedno. - Nie je.
- Naozaj... - 16. marec, 1966. Gemini 8.
Hovorí ti to niečo?
Áno, iste.
Neil Armstrong a David Scott začali klesať a otáčať sa na dráhe
a takmer stratili vedomie.
Takmer zomreli.
Ak by stratili vedomie, bol by koniec.
Bol som pri paneli, končila sa mi služba a áno, potreboval som ísť na záchod.
A Neil zrazu povedal, že stratil kontrolu nad loďou
a zhoršovalo sa to.
Mohli sme prísť o prvých dvoch Američanov vo vesmíre.
Tak som tam ostal.
Aj keď Neil opäť získal kontrolu.
Nevedeli sme, ako veľmi je kapsula poškodená.
Tak som tam ostal... so všetkými.
Čakali sme a sledovali
a dúfali
a modlili sa.
Vieš, že museli letieť nad Čínou?
V Číne nemáme žiadne sledovacie stanice.
Keď sme s nimi stratili signál, netrvalo to pár minút.
Trvalo to hodinu.
Až kým pilot vzdušných síl neuvidel, ako sa im otvorili padáky na Okinawou.
Dozvedeli sme sa, že pristáli do mora a sú v poriadku.
Vyskočili sme. A tešili sme sa.
Prvýkrát som bol súčasťou takej chvíle.
Bol som tam a tešil som sa.
A Frank Bedlow sa na mňa pozrel a povedal:
„Bill, nepošťal si sa?“
Ľudia o tom stále hovoria aj o 20 prekliatych rokov.
Mňa...
postrelili.
- Čo? - Brokovnicou.
Bola nabitá nábojom bird shot, ktorý sa roztriešti.
Stále mám kúsky náboja v ramene...
Neviem, o čo ti ide, ale...
Len... len ma vypočuj.
Dobre?
V istom bode svojho života som nemala kde bývať.
Vôbec nikde.
Sem-tam som prespala u kamošov na gauči,
ale väčšinou som spala v podjazdoch, na lavičkách. Na dvoroch.
Niektoré dvory sú také veľké, že si ma ani nevšimli.
Musela som jesť. Samozrejme.
Ale nemala som peniaze.
Tak som...
chodila do kontajnerov za reštauráciami.
Reštaurácia sa Bryantovej ulici mala fakt dobré veci,
tak som tam chodila
a majiteľ vyšiel a len na mňa kričal.
„Vypadni, ty mexikánka.
Špiníš celú štvrť. Nájdi si prácu.“
Raz som tam prišla.
On vyšiel a tentokrát... mal zbraň.
Ani si nepamätám, ako vystrelil.
Pamätám si len hlasný zvuk a ako som ležala na zemi
a potom som vstala a utekala.
Len som utekala.
Zastala som v parku.
A vtedy som si uvedomila, že tričko mám celé od krvi.
A moja ľavá strana tela akoby horela.
Ježiš.
Šla som na pohotovosť a vyčistili mi rany.
Povedala som im, čo sa stalo a zavolali políciu.
To sa robí, keď niekoho postrelia.
Zavoláš políciu.
Bola som tu však ilegálne a políciu som nechcela.
Tak som...
odišla.
Odišla som skôr, než mi odstránili kúsky náboja.
Takže ich tam mám ešte dosť.
Mám také veľké škaredé...
jazvy...
všade.
Takže... nenosím vôbec tielka
ani plavky ani podobné veci bez rukávov.
Nikto ich nevidí.
Tak...
aj ja sa za niečo hanbím, Bill.
A musíš mi veriť...
že ma to mrzí...
že si sa kvôli mne zase raz musel za to hanbiť.
To je správna odpoveď.
Svetoví lídri za 200.
Prvá britská premiérka.
Jej popularita vzrástla po vojne o Falklandy.
Margaret Thatcherová.
- Margaret Thatcherová? - Áno.
- Filmy za 400. - Odpoveď má mať formu otázky.
Neposer sa.
- Áno. - Filmy za 300.
Herci testovali kostýmy do tohto filmu
tak, že chodili na dámske toalety.
- Niekto to rád horúce? - Áno.
Jack Lemmon a Tony Curtis.
Musela byť zábava ísť tak oblečení na toalety,
ale o tom niekedy inokedy.
Larry, vyberte si.
Dobre. Mám tvoje prepitné.
21,50.
- Nie zlé. - Nie, je to skvelé. Ďakujem.
Chcel som len povedať...
tá minulá noc...
- Naozaj neviem, čo sa stalo. - Nič sa nestalo.
Jasné.
Dvaja priatelia zažili peknú chvíľu...
a dali si priateľský bozk.
Možno bol priateľskejší, ako by mal byť, ale...
Áno.
Prepáč.
Neospravedlňuj sa.
Môžeme na to zabudnúť, nemusíme to preberať.
Áno.
- Dobrú noc, Danny. - Dobrú, pani Baldwinová.
Myslela som, že odchádzaš.
Ne...
Neviem, čo povedať.
Viem, že máme...
že máme zabudnúť na to, čo sa stalo.
Ale ja...
to nedokážem.
Stále na to myslím.
Na tvoje vlasy.
- A pery. - Danny.
Myslím len na to, ako ťa držím v náručí.
Prestaň rozprávať.
Choď zamknúť dvere.
Zhasni svetlá.
Príď za mnou dole.
Choď. Hneď.
ÚKRYT PRED RÁDIOAKTÍVNYM SPÁDOM
Naozaj to tu predáš?
Od pivnice až po strechu.
Bude divné, keď to bude vlastniť niekto iný.
Prvýkrát som tu bol počas slávnostného otvorenia.
Áno?
To bol super deň.
Bola to úplná katastrofa.
Pamätám si, že výčap nefungoval a záchody tiekli.
Bol to chaos, ale aj zábava.
Takže to už... nie je zábava?
Aj tak sa to dá povedať.
Ale ľuďom sa tu páči.
To áno. Prídu a pozerajú sa na vesmírne obrázky
a vesmírne modely.
Čokoľvek, čo má niečo spoločné s vesmírom.
Vidím im to v tvárach, keď vojdú dverami.
Poobzerajú sa a pomyslia si: „Sú to nejakí astronauti?“
„Tento kus šrotu bol fakt vo vesmíre?“
„Je to sračka z vesmíru?“
Predala by som aj skutočné sračky.
Stačilo by povedať, že boli vo vesmíre.
Áno, to mi je jasné.
Prečo?
Všetci chcú ísť do vesmíru.
Ja nie. Nikdy som nechcela.
Všetci okrem teba.
Ale... väčšina sa tam nedostane.
Keď sem prídu a kúpia si hlúpy suvenír,
je to najbližšie, ako sa k nemu dostanú.
Kým NASA nezačne predávať lístky.
To NASA nikdy neurobí.
Nikdy by nepredávali lístky do vesmíru.
Pochybujem o tom.
Ale niekto áno.
A riadne na tom zarobí.
Karen.
Povedal si mi Karen.
Ľúbim ťa.
Nie, Danny, neľúbiš.
- Áno. - Nie.
Ľúbim ťa, Karen.
Dobre. Trochu sa upokojme.
Nemyslím na nič, len na teba.
Nie.
- Ľúbim ťa už roky. - Čože? Nie. O tom to nie je.
- Je. - Nie, nie, nie.
Odídem z akadémie. Nájdeme si bývanie v meste.
Čože?
Danny, toto... nie je to o tom.
Toto nie je láska.
- Ďalej zájsť nemôžeme. - Čože?
- Veď sme práve... - Skvelo sme si užili.
Užili. Bolo to naozaj naozaj skvelé.
A bolo to niečo, čo sme obaja chceli a asi aj potrebovali.
Ja...
Viem, že som to chcela. A potrebovala.
Tak som to urobila.
A bolo to skvelé.
Bol si skvelý.
Bol si skvelý, zlato.
Ale je koniec.
- Nie. - Je koniec.
- Nemusí byť, - Áno, musí.
- Prečo? - Lebo som povedala, dobre?
Je koniec. Obleč sa.
Mal by si odísť zadným vchodom, dobre?
Zamkni, akoby si odchádzal posledný.
Ja odídem neskôr.
Nasadni do auta a choď domov.
Zajtra zavolaj, že si chorý.
Aj tak na konci týždňa odchádzaš na akadémiu.
Šek za posledný týždeň ti pošlem.
Na tom mi nezáleží.
Obrat čelom vzad.
Je to rozkaz.
Neotáčaj sa. Len choď.
Bože.
357 Bravo, modul LSAM 2.
Päť minút od cieľa s vracajúcou sa posádkou.
Rozumiem, LSAM 2.
Teším sa na teplé jedlo a sprchu.
Kapitán Stevens, pripravený pilotovať?
Rozumiem.
Dobre. Prepínam na pilota. Máš riadenie.
V riadiacich tryskách je oneskorenie.
Nereaguje ako kedysi.
Dobre, chlapci a dievčatá, podnosy a sedadlá
vráťte do zvislej polohy.
Ďalší ťažný tím príde o 11.30.
- Pohyb. - Čo?
Kde?
Na desiatej hodine. Hore som videl svetlo.
Určite? Žiadny pohyb tam nevidím.
Počkať. Vidím to.
Máme spoločnosť.
Wilhelm, stráž pevnosť.
Websterová, Lopez, so mnou.
Houston, tu jednotka MARDET.
Na hrebeni nad 357 Bravo máme nepriateľov.
Ideme to skontrolovať.
Rozumiem. Postupujte opatrne.
Keď ich budete vidieť, pokúste sa o kontakt na ich rádio frekvencii.
Vykonáme, Houston.
Pozor a majte oči otvorené. Rozostúpte sa.
Napravo čisté.
Websterová, naľavo.
Rozumiem. Mám pozíciu.
Idem.
Naľavo čisté. Idem napravo.
Dobre. Idem vľavo.
Stále nič.
Houston. Kontakt pred nami.
Čo to je?
Dvaja kozmonauti pracujú na nejakom zariadení.
Ešte nás nezbadali.
Lopez, vidíš ich viac?
Nie. Len týchto dvoch.
Houston, rozhodnite.
MARDET 1, prepnite na ruskú frekvenciu
a prikážte im okamžite odísť.
Vykonám.
Websterová, na pozíciu.
Choď na ich frekvenciu a nech vypadnú.
Lopez, kry ju.
Rozumiem.
Mením frekvencie.
Pozor, kozmonauti.
Táto oblasť patrí pod vládu USA.
Hýbu sa.
Mám ich.
Pokoj.
Nepáči sa mi to. Čo robí?
Čo v tom je? Je tam zbraň?
Prestaňte! Odíďte od tej debny!
Výstrely.
Nepriateľ dole.
Odstúpte od debny.
Do riti. Bež. Bež.
Do riti.
MARDET 1, Houston.
MARDET 1, podajte správu.
Houston, dvaja nepriatelia dole. Je to zlé.
Počkaj.
Bože. On horí.
Do riti.
Ježiš. Čo mám robiť?
Vydrž, kamoš.
Máš v obleku dieru, ale to opravíme.
Websterová, Lopez. V poriadku?
- Áno. - Aj ja.
Dýchaj, budeš v poriadku.
- Stevensová? - Áno?
Potrebuje lekársku evakuáciu. Hneď.
Do riti.
Sme hore. Asi 300 metrov od hrebeňa.
Rozumiem. Hneď tam budem.
Websterová, zaisti zbrane.
Dobre.
MARDET 1, Houston. Čo sa deje?
Opakujem, MARDET 1. Houston. Žiadam aktualizáciu stavu.
Houston, tu jednotka MARDET.
Miesto je zabezpečené.
Dvaja nepriatelia dole. Jeden mŕtvy, jeden zranený.
Nariadil som evakuáciu.
Volajte Biely dom.
Ježiš. Kapitán.
Čo tam je?
Nie sú tu zbrane.
Čo odtiaľ chceli zobrať?
Božemôj.
Preklad titulkov: Zuzana Šplhová